Hensikt

DHLR (hjerte-lunge-redning med halvautomatisk defibrillator) er en behandling som personell med pasientkontakt i Helse Bergen HF skal kunne utføre. For å ivareta pasientsikkerheten og medisinske ansvarsforhold er det utarbeidet sentrale kompetansekrav for DHLR.

Hensikten med sentrale kompetansekrav er at kravene blir like for alle enheter (avdelinger/seksjoner) som skal utføre DHLR.

Ansvar for at retningslinjen blir kjent og fulgt

Nivå 2-leder har ansvar for at retningslinjen blir kjent i enheten

Nivå 3-leder har ansvar for at retningslinjen blir fulgt i enheten og for at:

kompetansekravene innfris ved at kompetanseplanene for DHLR utøver og DHLR instruktør blir tildelt personell med pasientkontakt ansatt i enhet som skal utøve DHLR, og

at det til enhver tid er utdannet DHLR instruktører i aktuelle enheter til å kunne arrangere DHLR praktisk trening og DHLR re-trening i egen enhet.

Dokumentasjon av systematisk opplæring og re-trening i bruk av defibrillator skal ivaretas i lokale kompetanseplaner.

Råd for gjenopplivning anbefaler årlig re-trening i bruk av defibrillator.

Kompetansekrav til DHLR utøver

Årlig gjennomføre DHLR e-læringskurs

Årlig gjennomføre DHLR praktisk trening i regi av godkjent DHLR instruktør

Kompetansekrav til DHLR instruktør

Ansatt i enhet som skal utøve DHLR

Oppfylle kompetansekravene for DHLR utøver

Gjennomført DHLR instruktørkurs i regi av Senter for simulering og ferdighetstrening

Holde DHLR praktisk trening en gang årlig i egen enhet eller ved Senter for simulering og ferdighetstrening

Delta på instruktørsamling ved Senter for simulering og ferdighetstrening x 1 per år

Interne referanser

1.1.7.4-03	Stansteamet på haukelandsområdet
1.1.7.4-05	AHLR kompetansekrav i Helse Bergen HF
1.1.7.4-06	Pårørende til stede under pågående gjenoppliving
1.3.2-13	Kompetansearbeid i Helse Bergen HF